O‘zbekistonlik qariyalar aks etgan surat xalqaro tanlovda g‘olib bo‘ldi

Moskvada “Sharq formulasi” xalqaro festivali doirasida “Sharqqa chipta” xalqaro fotosuratlar tanlovi bo‘lib o‘tdi. Unda “Turizm chehralarda” yo‘nalishi bo‘yicha o‘zbekistonlik fotosuratchi Yelena Ivanyujenkoning (Alex Dalinski) “Muqaddas Chor Minordagi qariyalar. Urgut” nomli surati g‘olib deb topildi. Bu haqda MyTashkent nashri xabar bermoqda.

 Muqaddas Chor Minordagi qariyalar. Urgut © Alex Dalinski
Fotosurat Samarqand viloyatining Urgut tumanida joylashgan Chor Minor masjidida olingan. Unda ikki qariyaning yonma-yon o‘tirgan holati o‘z aksini topgan. Ulardan biri nigohini bir nuqtaga qadagan bo‘lsa, ikkinchisi miyig‘ida kulib turgandek.
Ta’kidlash joiz, tanlov besh yo‘nalishda o‘tkazildi. Ular orasida “Sharq bo‘ylab sayohat”, “Tabiat manzaralari”, “Sharq pazandachiligi” yo‘nalishlari ham bor.